
DB 

AUCTORE  GULIELMO  DREW. 


Inter  telas  quae  corpus  humanum  extruunt, 
nulla  majoris  molis  est,  et  nulla  magis  diffundi¬ 
tur,  quam  tela  serosa,  quae  pro  situ  nominibus 
tam  variis  gaudet ;  paucae  etiam  in  sano  cor¬ 
pore  minus  sentiunt  et  perpaucae  saepius  in 
morbum  incidere  solent.  Morbis  propriis  for¬ 
midolosis  et  molestis  ipsa  obnoxia  est,  et  or¬ 
ganorum  corporis  pene  omnium,  quae  ex  parte 
format,  vel  quorum  partes  varias  inter  sese  con- 
nectit,  morbis  affici  et  vitia  participare  valde 

proclivis  est :  hinc  sibi  innumeros  pene  morbos, 
quos  inter,  multos  immedicabiles,  plurimos  mo¬ 
lestos,  et  haud  paucos  lethales,  arrogare  potest. 
Horum  unus  Inflammatio,  morbus  haud  parvi 
momenti,  telam  serosam  longe  lateque  pluri¬ 
mum  vastans,  attentionem  medicorum  primis 
a  temporibus  sibi  vindicavit.  Hi,  quo  morbum 
diligentius  perpendeant,  pro  speciebus  situs 
ejus  varios  habere  solent.  Medici  varii  has 
varie  disponentes,  inter  alias  de  Enteritide, 
scii,  telas  serosae  intestinorum  inflammatione 
mentionem  faciunt,  et  sic  effectus  ejus  proprios 
pro  charactere  notare  solent. 

Char. — Abdominis  dolor  pressu  auctus,  et 
tensio  molesta,  quas  comitantur  vomitus,  alvus 
adstricta,  febrisque  vehemens,  cum  pulsu  parvo, 
duro,  et  frequente. — De  hac  quae  inter  studia 
attigi  nunc  pauca  narrare  propono. 

Enteritis,  morbus  signis  molestissimis  comi¬ 
tatus,  cursum  citissimum  plerumque  percur¬ 
rens,  et  ad  exitum  lethalem  saepe  perducens, 
eos  quos  aut  Plethora  tumefecerit  aut  Haemor¬ 
rhagia  vel  res  alia  debilitaverit,  pras  aliis  aggre- 

ditur.  Temperamentum  vero  nullum,  nec  ul¬ 
lam  aetatem  ab  ejus  periculo  immunia  inveni¬ 
mus;  sed  adulti  saepius,  infantes  puerique  ra¬ 
rius,  morbi  exempla  praebent.  Tempore  bre¬ 
viore  aut  longiore,  causis  excitantibus,  quas 
postea  numerabo,  corpori  admotis,  his  cum 
signis  aeger  fere  corripitur. 

In  ventre  molestiam  usque  ad  dolorem  cres¬ 
centem  aeger  sentit ;  dolor  primo  diffusus,  vel 
circum  vagans  paulatim  ingravescit,  situsque 
tenacior  regionem  umbilici  plerumque  occupat. 
Umbilici  regio  tumescens  et  renitens  tactum 
brevi  refugit.  Cruciatus  etiam  oscitatione, 
tussi,  alte  spirando,  aut  corporis  quovis  motu, 
valde  augentur.  Hinc  aeger  genubus  reflexis 
et  humeris  capiteque  levatis  supinus  jacet ; 
costas  inter  spirandum  solummodo  movit,  mo¬ 
tum  omnem  caute  evitat,  abdomenque  suum  a 
lodicibus  prementibus  sedulo  defendit.  Haec 
modo  praeit,  modo  subsequitur  febris.  Pulsus 
arteriarum  frequentes,  duri,  et  exiles,  micant, 
cutisque  universa  calet,  intima  jam  exurit 
aestus,  sitis  urget,  et  potus,  acerbi,  frigidi,  ex¬ 
petuntur,  aeger  eructat,  brevi  nauseat,  et  de- 

mum  conatibus  validis  crebro  evomit;  alvus 
adstringitur ;  urina  parce  fluens  non  sine  dolore 
redditur ;  lingua  sordibus  obducitur ;  sapor  de¬ 
pravatur,  os  glutinoso  repletur  muco,  et  labia 
arefacta  aut  pallent  aut  livent ;  vultus  angorem 
exhibet  maximum,  spiritus  leviter  crebroque 
cum  maxima  anxietate  ducitur,  et  musculi  ab¬ 
dominis  spasmo  contrahuntur;  dolore  et  vo¬ 
mitu  eodem  tempore  valde  torquentibus. 

Medela  tempestive  incepta,  feliciterque  adhi¬ 
bita,  decrescunt  dolor  et  vomitus ;  naturaliter 
alvus  dejicitur ;  urina  abunde  redditur ;  cutis 
decalescens,  sudore  tepido  irroratur ;  pulsus 
firmi  et  aequales  evadunt,  et  aeger  brevi  valetu¬ 
dine  potitur. 

Procedente  verum  morbo  in  pejus  omnia 
ruunt,  gangraena  enim  aggrediente,  dolores, 
hucusque  pungentissimi,  derepente  evanescunt ; 
venter  inflatus  abdomine  percusso  sonat;  hor¬ 
rores  eveniunt  leves;  pulsus  debiles  celerrimi 
et  intermittentes  fiunt ;  quam  maxime  proster¬ 
nuntur  vires ;  oboritur  facies  Hippocratica,  fati 
praenuntia ;  syncope  saepe  obrepit ;  mensque 
interdum  sed  raro  equidem  alienatur ;  fri- 

gescunt  membra,  et  affatim  erumpunt  sudores 
gelidi  et  glutinosi ;  singultus  gravat ;  vomitus 
ad  nauseam  perpetuam  et  immodicam  crescit, 
et  demum  alvo,  quae  antea  clausa  fuit,  laxata, 
dejectiones  nigrae  inscie  elabuntur,  morsque 
ipsa  sequitur  ultima  linea  rerum. 

Enteritis  longe  frequentius,  ut  supra  dixi¬ 
mus,  aut  resolvitur  aut  gangraena  dirimitur  ; 
intestina  autem  ut  alia  quae  inflammantur  vis¬ 
cera,  suppurare,  sed  perraro  equidem,  solent. 
Inter  signa  hunc  exitum  comitantia,  horrores 
leves,  crebros,  cum  dolore  hebetiore  in  parte 
inflammata,  invenimus;  in  suppurationem  in¬ 
flammatione  jam  abeunte,  pulsus  minus  celeres 
fiunt,  et  altera  symptomata  evanescunt:  ipso 
pure  jam  generato,  pulsus  iterum  accelerantur, 
et  exacerbationes  vespertinae,  sudoresque  noc¬ 
turnae,  cum  aliis  Febris  Hecticae  indiciis,  ad¬ 
sunt  :  abscessu,  si  quis  oriatur,  perrumpere  per¬ 
gente,  dolor  insurgit  tendens  cum  ponderis 
sensu,  et  perroso  ejus  sacculo,  deliquium  asgro, 
pondere  se  levatum  sentienti,  obrepit ;  materia, 
intra  peritonaeum  effusa,  signa  pessimi  ominis 
excitat,  si  vero  in  tubum  intestinalem,  ingens 

materias  purulentas  moles  saspe  cum  membranis 
mistae,  alvo  dejicitur :  Interdum  vero  et  saepius 
equidem,  intestinis  proximis  ope  lymphae  effusae 
nondum  adhaerentibus,  pus  intra  peritonaei  sac¬ 
cum,  cum  periculo  haud  parvo,  partes  inflam¬ 
matae  passim  effundunt. 

Sic  Enteritis  plerumque  progreditur,  inter¬ 
dum  autem,  cum  signa  ista  gravia,  a  nobis  jam 
tradita,  non  antecesserunt,  sectio  cadaveris  in¬ 
flammationem  lethalem  prasiisse  monstrat.  In 

t  •  \ 

casibus  his  mitioribus,  eo  vix  minus  timendis, 
dolor  interdum  per  dies  tam  minime  torquet, 
ut  aeger  in  corporis  positura  quadam  vix  que¬ 
ratur,  nisi  alte  spirando,  tussiendo,  motu,  aut 
pressu  excitetur.  Molestia  quidam,  cum  hor¬ 
rore  et  pulsu  aliquantulum  frequente  acces¬ 
sionem  inflammationis  plerumque  monstrat. 
Deinde  morbus  inopinate  progreditur,  febrem¬ 
que  excitat,  dolor,  quamvis  ingravescat,  pro 
aliis  signis  nunquam  crescit ;  subinde  remit¬ 
tens,  molestiam  internam  pressu  explorabilem 
abdomenque  tenerum  relinquit :  proclivitas  ad 
nauseam  adest,  et  mictio  difficilis;  Inflamma¬ 
tione  ad  acutius  currente,  vomitus  fit  vehemen- 

tior,  pulsus  frequentior,  spiritus  brevior  et  mo¬ 
lestior,  sensus  interni  caloris  gravior,  et  sitis 
major,  inquietudo  universa  augetur,  et  vultus 
mutatur  in  aliis  aliter,  interdum  ab  initio,  sed 
saepe  non  donec  summum  attigerit  morbus. 

In  doloribus  intestinorum  nobis  semper  vigi¬ 
landum  et  cavendum  est;  nam  Morgagni, 
medicus  doctissimus,  in  suis  de  sedibus  et  cau¬ 
sis  morborum  epistolis,  aegros  quosdam,  post 
leves  dolores,  aut  certe  post  minime  graves, 
nulla  manifesta  febre,  nulla  convulsione,  nullo 
comitante  vomitu,  animo  ac  corpore  satis  vi¬ 
gentibus,  de  improviso  in  praeceps  ruere,  et 
inflammatione  latente  ex  sphacelo  intestinorum 
inopinato,  citissime  eripi,  sese  vidisse  narrat. 
Similes  etiam  historias  nobis  Van  Swieten, 
De  Haen,  et  Pringle,  tradiderunt.  Hae, 
quamvis  tales  equidem  perraro  occurrunt,  nos 
vigiles  facere  debent,  nam  quandocunque  dolor 
vel  molestia  etiam  per  horas  paucas  solummodo 
perstat,  ne  mali  aliquid  lateat  nobis  semper 
timendum  est,  et  praesertim  si  pulsus  mutetur, 
et  facies  aliquid  insoliti  ostendat,  et  si  sitis,  et 


8 


DE  ENTERITIDE. 


lingua  haud  bene  se  habens,  et  abdomen  ten¬ 
sum  et  durum,  una  cum  illis  adnotentur. 

Frigus  corpori  calenti  jam  fatigato,  calorem¬ 
que  amittenti,  subito  admotum,  frequentissime 
huic  morbo  originem  praebet.  Varia  etiam  no¬ 
centia  in  corpus  recepta,  vel  in  ipso  generata, 
veluti  spiritus  ardens  immodice  sumptus,  fruc¬ 
tus  immaturi  duriores,  cathartica  vehementiora, 
venena  mineralia  et  vegetabilia,  bilis  acrior  vel 
copiosior,  calculi  in  intestinis  formati  intestina 
inflammant.  Alvo  quoque  adstricta,  morbisque 
intestinorum  variis,  ut  Herniae,  Volvulo,  tumo¬ 
ribus,  et  scirrho  supervenit :  De  his  nil  dicam, 
sed  de  Ileo,  quem  Enteritis,  naturam  morbi 
veram  saepe  obtegens*  interdum  sequitur,  pauca 
dicere  pergo. 

Ileum  praecipue  notat  dolor  vagans  circa  um¬ 
bilicum,  torquens,  per  intervalla  cessans,  iterum- 
que  revertens,  et  pressu  plurimum  imminutus. 
Umbilicus  eodem  tempore  retrahitur,  et  mus¬ 
culi  abdominis,  spasmo  contracti,  in  globos  sive 
massulas  glomerari  videntur.  Alvus  pertina¬ 
citer  adstringitur,  et  crebro  evomuntur  non 

solum  quas  ventriculus,  sed  etiam  quas  duo¬ 
denum,  continet.  Si  morbus  vehementer  gra¬ 
vescat,  motus  tubi  intestinorum  totius  peristal- 
ticus  in  contrarium  vertitur,  et  feces  pariter  ac 
enemata  per  os  ejiciuntur.  Hunc  morbum 
nulla  vel  levissima  comitatur  febris,  pulsus 
pleni,  tardi,  et  molles  usque  ad  finem  rema¬ 
nent,  nec  unquam,  nisi  colicas  enteritis  super¬ 
veniat,  celeres  fiunt.  Pulsus  igitur  absensque 
febris,  et  presso  abdomine  imminutio  doloris, 
praebent  signa,  quibus,  ut  opinor,  Ileum  ab 
Enteritide  dignoscere  possumus.  Et  e  contra¬ 
rio,  abdominis  tactum  non  tolerantis  tensione 
molesta,  et  pyrexia  acuta,  Enteritis  ab  Ileo  rite 
distinguitur.  Si  vero  medicinam  facienti  aliquid 
sit  dubii,  medela  quae  Enteritidi  convenit  sine 
mora  adhibenda  est. 

Signa,  quae  calculum  per  ductus  biliarios 
transeuntem  comitantur,  signis  Enteritidis  in¬ 
terdum  similes  esse  Paur  dicit,  et  diagnosin, 
quas  a  pulsus  statu  dolorisque  genere  pendet, 
simul  monstrat.  Pulsus  rarissime  afficitur,  et 
dolor  scrobiculo  cordis  primo  adhaerens,  demum 
dorsum,  modo  insigni  non  illusuro,  petit. 

Dolore  femur  petente,  membrique  ejusdem 
torpore,  et  etiam  meiendi  cupiditate  crebra, 
testibusque  retractis,  a  Nephritide,  morbum  de 
quo  hic  agitur  dignoscimus. 

A  Gastritide  Enteritis  saepe  difficillime  dignos¬ 
citur,  nam  signa  multa  inter  sese  communia  ha¬ 
bent  ;  aggrediente  Gastritide,  fluida  etiam  mitis¬ 
sima  hausta  illico  evomuntur,  sed  initio  Enteri¬ 
tidis  in  ventriculo  brevi  remanent :  In  progressu 
tamen  proclivitas  ad  nauseam  crescens,  vehe¬ 
mentiae  istius  quae  Gastritidem  comitatur  adae¬ 
quat,  et  tunc  hoc  signum  minime  valet.  Do¬ 
lorum  situs,  quo  nosologi  multum  nituntur, 
saepe  signum  dat  fallax,  et  singultus,  atque  anx¬ 
ietas  singulis  demum  accedunt ;  morbi  cujusque 
igitur  pro  stadio  et  parte  intestinorum  inflam¬ 
mata  diagnosis  est  facilior  difficiliorve,  nam  nul¬ 
lum,  ut  videre  potes,  adest  signum,  quod  sin¬ 
gulis  ut  progrediuntur  non  sit  commune.  Me¬ 
dico  inflammationem  adesse  scire  plerumque  sat 
est,  nam  ubicunque  sita  sit,  eadem,  vel  saltem 
similis  medendi  ratio,  adhibenda  est. 

Cum  Inflammatio  superficiem  jecinoris  istam, 
quae  ad  sacrum  spectat,  aggreditur,  nausea  et 


DE  ENTERITIDE. 


11 


vomitus  plerumque  adsunt,  dolorisque  situi 
prope  duodenum  et  colon  tunc  minime  fiden¬ 
dum  est ;  si  vero,  quod  interdum  non  sentitur, 
dolor  humerum  dextrum  claviculam  que  petat, 
si  sensus  ponderis  in  regione  hepatica  adest,  aut 
cutis  urinave  flavescat,  indicia  satis  haec  suppe¬ 
tant. 

Hujus  morbi  periculosi  ex  quocunque  pro¬ 
veniat  fonte,  praesagium  est  incertum,  nam  pars 
nulla  fortasse  facilius  et  citius  quam  intestina 
in  gangraenam  abit :  Attamen  nonnulla  futurae 
salutis  mortisve  indicia  enumerare  conabor. 

Si  inter  medendum  sensim  dolores  cessent, 
venter  detumescens  ad  tactum  minus  doleat, 
alvus  solvatur,  et  sedetur  sitis,  lingua  fiat  mun¬ 
dior  ;  et  molles,  pleni,  et  aequales  micent  pulsus, 
omnia  meliora  se  habent.  Contra  vero  dolor 
intolerabilis  remediis  obsistens,  abdomen  ten¬ 
sum  tactum  refugiens,  crebrae  vomitiones,  sitis 
inexplebilis,  et  lingua  arida  cum  pulsu  parvo, 
duro,  et  contracto,  nil  boni  ominantur,  nec  le¬ 
vem  imminentis  gangraenae  incutiunt  metum. 
Et  demum  subita  dolorum  remissio,  abdominis 
inflatio  magna,  pulsus  inordinatus,  debilis,  et 

frequens,  virium  lapsus,  collapsa  facies,  syncope, 
membrorum  frigus,  sudores  gelidi,  singultus,  et 
alvi  excretiones  nigrae  et  foetentes,  gangraenam 
praesentem,  et  ideo  instantem  denunciant  mor¬ 
tem.  Haud  vero  dissimulandum,  in  quibus 
sphacelus  intestinorum  sit,  dolorem  non  semper 
cessare.  Nam  si  inflammatio  spatium  pervase¬ 
rit  longum  aut  portiones  intestinorum  occuparit 
diversas,  sphacelo  unam  tantum  partem  adori¬ 
ente,  dolor  non  cessat,  sed  inflammatione  in 
parte  quavis  perstante,  usque  ad  ipsam  mortem 
durabit.  Interdum  etiam  in  morbis  acutissi¬ 
mis,  gangraena  nondum  aggrediente,  mors  ipsa 
invadit. 


In  Morbis  quibusdam,  Vensesectio  quasi  spes 
sola  medici  habetur,  et  equidem  me  multum 
aberraturum  non  opinor,  si  inter  hos,  morbum 
de  quo  hic  dissero,  enumerare  velim.  Sangui- 

nis  detractione  praecipue  niti,  iliumque  copiose 
emittere,  non  tam  quantitatem,  quam  effectum 
spectantem  medicum  opportet :  Sanguis  igitur, 
aegro  in  positura  tali  quali  jactura  ejus  cito  affi¬ 
ciatur  posito,  e  plaga  magna,  quo  copia  maxima 
puncto  temporis  fluat,  emittendus  est ;  nam 
sic  effectus  majores  minus  dispendii  subsequen- 
tur.  De  quantitate  in  quovis  exemplo  detra¬ 
henda  praejudicare  difficile  est ;  nam  homines  alii 
aegrius,  alii  melius,  sanguinis  damnum  tolerant. 
Multum  igitur  medicinam  pro  tempore  facienti 
relinquendum  est ;  isque  nec  pulsus  exilis,  nec 
debilitatis  subsecuturae  gangraenaeve  formidine 
se  corripi  sinens,  ad  inflammationem  superan¬ 
dam  spectare  debet :  nam  pulsus,  sanguine  flu¬ 
ente,  pleniores  firmioresque  evadunt  et  rerum 
istarum  infaustarum  accessio  magis  ex  morbo 
quam  ex  medicamine  pendet.  Post  tempus,  si 
signa  non  cedant,  vel  si  subacta  reverti  videan¬ 
tur  ad  sanguinis  jacturam  iterum  it  erumque 
confugiendum  est.  Venaesectioni  favens,  ra¬ 
tionem,  me  judice,  anteponendam,  hic  tradere 
ausus  sum,  sed  silentio  nequaquam  praetereun¬ 
dum  est,  medicos  quosdam  sanguinis  missioni 

minime  confidere.  Illos  experientia,  ut  nobis 
ipsi  dicant,  sanguinis  detractionem  aegros  non 
bene  tolerare,  igiturque  Enteritidi  asque  ac  ali¬ 
arum  partium  inflammationi  non  convenire  do¬ 
cuit.  Inter  hos  Parr,  eam  gangraenas  ipsius  ac¬ 
cessionem  properare,  et  ideo  exitum  lethalem 
promovere,  putat.  A  tali  viro  me  juvenem 
dissentire  forsan  non  opportet;  sed  timeo,  ne 
sero  incipiens,  et  sanguinem  copia  nimis  parva 
emittens,  quas  ex  ratione  remedio  utendi  pen¬ 
dent,  ipso  remedio  attribuerit ;  et  mihi,  inter 
medicorum  dissentiones  rationem  aliquam  ante¬ 
ponendam  quasrenti,  quas  jam  protuli  meliora 
apparent. 

Abdomini  externo  Hirudines  applicatas  me¬ 
dico  magno  sunt  auxilio;  nam  saspe  propter 
horrorem  quem  plerumque  excitant,  deliquium 
sine  sanguinis  dispendio  magno  afferunt,  nec 
equidem  inutile  est  ex  intestinorum  vicinitate 
detrahere  sanguinem  ;  hoc  enim  partes  internas 
modum  in  mirum  afficit ;  Hirudines  igitur  post 
venassectionem  factam  prosunt,  et  his,  si  in  casu 
quolibet  missio  sanguinis  copiosa  metuenda  sit, 
multum  nitendum  est. 

In  Inflammatione  vesicatoria  ampla  etiam 
pollent,  sed  tantum  pro  auxilio  usurpanda  sunt, 
et  non  antequam  febris  dolorque  topicus  venae- 
sectione  subacta  sint,  emplastrum  adhibere  ju¬ 
vat. 

In  Ventris  inflammationibus,  vensesectione 
sola  praestante,  nulla  magis  juvant,  nulla  dere¬ 
pendus  diutiusve,  quam  fotus  calidi,  calidum¬ 
que  balneum  aegrotantem  levant.  De  balneo 
calido  inflammationibus  adhibendo,  medicus  iste 
ingeniosissimus  Dr  Currie,  de  aqnae  effectibus 
in  morbis  variis  disserens,  nobis,  ni  fallor,  quae¬ 
dam  optime  dedit.  Inter  alia,  ne  aqua  nimis 
calida  quenquam  immergamus,  nos  praemonet ; 
nam  sub  calore  nimio,  nisi  aeger  sudorem  pro¬ 
fundere  festinet,  sanguinis  circuitus  accelera¬ 
tur,  quod  certe  evitandum  est.  E  contrario 
vero,  balneum  minus  calidum  sanguinis  circui¬ 
tum  nequaquam  accelerans,  morbo  levamen, 
aegroque,  praesertim  si  per  tempus  sese  immer¬ 
gat,  placidam  requietem  producit.  Ut  diximus, 
calor  nimius  subito  adhibitus,  corpus  excitat, 
sed  etiam  fateri  oportet,  fas  esse  balnei  calorem 
aegro  jam  immerso  majorem  facere  et  equidem 

cum  morbi  levamine,  si  modo  sudor  fronti  erum¬ 
pat,  si  pulsus  haud  frequentiores  evadant,  et  si 
aeger  ipse  quiete  fruatur. 

Medicamina  diaphoretica  interius  hausta, 
opio  excepto,  laudes,  me  judice,  non  merentur 
nam  omnia  irritantia,  vomitum  promoventia,  et 
actionem  intestinorum  inordinatam  augentia 
multum  nocent.  Opium  vero  dolorem  sedat, 
vomitum  compescit,  actionem  intestinorum  in¬ 
ordinatam  sistit,  et  constipationis  causas  magis 

hic  tollit  quam  movit;  praeterea  si  cum  Ipe- 

..  « 

cacuanha  aut  calomelane  misceas,  cutem  sudo¬ 
rem  effundere  facit,  quae  omnia  prosunt :  mul¬ 
tum  equidem  disputatum  est,  an  opium  sedet, 
an  stimulet ;  sed  hoc  parum  refert ;  scire  sat 
est,  id  signa  molesta  tollens,  aegro  levamen  af¬ 
ferre  et  igitur  adhibendum  esse. 

Miror  medicis  in  mentem  unquam  venire,  in 
hoc  morbo  purgantia  adhibere,  nam  quid  est 
intestinis  inflammatis  talia  infundere,  nisi  oleum 
addere  flammas,  stimulare  intestina  jam  nimis 
sentientia  stimulum  aegre  ferentia,  et  spasmo  pro- 
pemodum  si  non  jamdudum,  affecta.  Medici  qui¬ 
dam,  faeces  plus  quam  inflammationem  timen- 

tes,  et,  ut  mihi  apparet,  immemores  alvum  ra¬ 
rissime,  etiam  nunquam,  nisi  inflammatione  ces¬ 
sante,  dejici,  miserum  cathartica  devorare  jubent. 
Inflammatione  perstante  cathartica  minime  va¬ 
lent,  e  contrario  nocent ;  morbo  vero  remoto  in¬ 
testina  medicaminibus  mitioribus  evacuare  pro¬ 
dest  :  Inter  haec  primum  habent  locum  lotiones 
seu  clysmata  emollientia,  quorum  periculo  fac¬ 
to,  si  alvus  non  dejiciatur,  ad  laxantia  blandiora 
nobis  confugiendum  est ;  his  etiam  si,  uti  par 
erit,  alvus  non  respondeat,  valentiora  periclitari 
fortasse  licebit ;  sed  e  memoria  nunquam  amit¬ 
tendum  est  Enteritidi  causas  cathartica  acria 

» 

interdum  fuisse. 

Apud  quosdam  medicos  Infusa  Nicotianas 
Tabaci  injicere  mos  est.  Hos  imitari  equidem 
timeo,  nam  a  Nicotiana,  nauseam  vehementem 
vomitumque  durantem  excitante,  et  vires  lap¬ 
sas  mortemque  etiam  ipsam  afferente,  mens  mea, 
horrore  percussa,  longe  refugit. 

Oleum  Terebinthinas  etiam  adhibitum  est, 
sed  de  hoc  parum  scio. 

Haec  de  Enteritide,  quamvis  pauca,  sufficere 

spero ;  nam  et  tempus  et  dissertationis  natura 
me  plura  edere  vetant ;  nec  equidem,  si  mens 
mea  me  tulerit,  aliquid  experientia  suppedi¬ 
tare  queat. 


FINIS. 


